als_Latn dik_Latn tur_Latn
Skena politike është tronditur këtë të hënë nga deklarimet e forta të deputetit Tom Doshi pak minuta pasi mori vendimin për përjashtimin e tij nga Grupi Parlamentar. Përpara medias Doshi pohoi se sipas provave që dispononte, Ilir Meta kishte paguar para për të vrarë atë dhe kolegun e tij demokrat, deputetin e Lezhës Mhill Fufi. Për këto akuza, Doshi pretendoi se ka prova edhe filmike ndërsa ja kishte deklaruar përballë jo vetëm Kryetarit të Kuvendit Ilir Meta por Kryeministrit Edi Rama, Kryeprokurorit Adriatik Llalla dhe senatit amerikan. Doshi këmbënguli se personi që ka marrë përsipër kryerjen e vrasjeve ka takuar edhe ministrin Tahiri.
als_Latn